En tesmoing de ce nous avons faict mectre à ces présentes le scel de la dicte prévosté de Paris. Ce fut faict et adjugé en jugement ou dict Chastellet, le mercredy trenteiesme jour d'apvril, l'an mil cinq cens soixante et ung.
LE SECQ (l'aisné).
BLANCHART.
GOYER.
J.-B. MORDANT.
Enregistré et scellé par nous, Martin Le Roy, garde du scel de la prévosté de Paris, le jeudy quinzeiesme jour de may, l'an mil cinq cens soixante et ung.
M. LE ROY.
Je, frère Pierre Genyer, religieux de l'ordre de Saint-Jean de Jérusalem, procureur et recepveur de noble et révérend seigneur frère Pierre de La Fontaine, chevalier du dict ordre, grand prieur de France et commandeur du Temple à Paris, certifie avoir saisy et vestu damoyselle Loyse Hérouët, adjudicataire des maison et lieux contenus au présent décret, de laquelle j'ay reçeu les lotz et ventes pour ce deubs et accoustumés, à la charge de dix-huit soulz six deniers parisis, tant cens que rente foncière, deubz par chacun an à la dicte Commanderie le jour de Pasques, et sauf en toute aultre chose les droicts de la dicte Commanderie et l'autruy. Faict sous mon seing cy mis le quinziesme jour de mars mil cinq cens soixante huict1.
F. GENYER.
I. Ce qui prouve que la maison de la tourelle appartenait encore à Loyse Hérouët en 1568, et qu'on ne peut désormais la confondre avec l'hôtel Barbette, démoli en 156 1.
